CELEX: 32016D0039
Language: et
Date: 2016-11-08 00:00:00
Title: Euroopa Keskpanga otsus (EL) 2016/1975, 8. november 2016, eelatesteerimise pädevuse delegeerimise kohta (EKP/2016/39)

11.11.2016   
            
            
               ET
            
            
               Euroopa Liidu Teataja
            
            
               L 304/9
            
         EUROOPA KESKPANGA OTSUS (EL) 2016/1975,
   8. november 2016,
   eelatesteerimise pädevuse delegeerimise kohta (EKP/2016/39)
   EUROOPA KESKPANGA JUHATUS,
   võttes arvesse Euroopa Liidu toimimise lepingut, eelkõige selle artiklit 128,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 16,
   võttes arvesse 20. detsembri 2013. aasta otsust EKP/2013/54 euro pangatähtede turvaelementide ja tootmismaterjalide tootjate suhtes kohaldatava atesteerimise menetluse ning otsuse EKP/2008/3 muutmise kohta, (1) eelkõige selle artikli 3 lõiget 2,
   ning arvestades järgmist:
   
               (1)
            
            
               EKP juhatuse pädevuses on kõikide tootja atesteerimisega seonduvate küsimuste otsustamine vastavalt otsuse EKP/2013/54 artiklitele 6, 16, 18 ja 20 ning eelastesteerimise pädevuse edasi delegeerimine vastavalt nimetatud otsuse artiklile 6 ühele või enamale juhatuse liikmele.
            
         
               (2)
            
            
               Atesteerimise menetluse sujuvuse tagamiseks peaks eelatesteerimise pädevuse edasi delegeerima juhatuse liikmele, kellele annab aru pangatähtede direktoraadi juht.
            
         
               (3)
            
            
               Juhatuse ühisvastutuse tagamiseks peaks juhatuse liige, kellele pädevus edasi delegeeritakse, esitama juhatusele aastaaruande atesteeringute otsuste kohta, välja arvatud juhul, kui atesteeringuid ei ole antud.
            
         
               (4)
            
            
               Otsuses EKP/2012/15 (2) viidatakse EKP juhatusele antud pädevustele kooskõlas otsuse EKP/2011/8 (3) artikli 2 lõikega 3 ning otsuse EKP/2010/22 (4) artikli 2 lõikega 4. Otsusega EKP/2013/54 tunnistati otsused EKP/2011/8 ja EKP/2010/22 kehtetuks. Selguse huvides tuleks kehtetuks tunnistada ka otsus EKP/2012/15.
            
         
               (5)
            
            
               Atesteerimismenetluse tõhusa korraldamise vajadust arvestades ning kiireloomuliste atesteerimistaotluste tõttu peaks edasi delegeerimine toimuma nii kiiresti kui võimalik ning jõustuma päeval pärast selle avaldamist Euroopa Liidu Teatajas.
            
         ON VASTU VÕTNUD KÄESOLEVA OTSUSE:
   Artikkel 1
   Pädevuse delegeerimine
   EKP juhatus delegeerib eelatesteeringu andmise pädevuse vastavalt otsuse EKP/2013/54 artiklile 6 edasi juhatuse liikmele, kellele annab aru pangatähtede direktoraadi juht.
   Artikkel 2
   Aruandekohustus
   Juhatuse liige, kellele annab aru pangatähtede direktoraadi juht, esitab juhatusele aastaaruande artikli 1 kohaselt antud atesteeringute kohta, välja arvatud juhul, kui atesteeringuid ei ole antud.
   Artikkel 3
   Kehtetuks tunnistamine
   Otsus EKP/2012/15 tunnistatakse kehtetuks.
   Artikkel 4
   Jõustumine
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Frankfurt Maini ääres, 8. november 2016
      
         
            EKP president
         
         Mario DRAGHI
      
   
   
      (1)  ELT L 57, 27.2.2014, lk 29.
   
      (2)  Otsus EKP/2012/15, 17. juuli 2012, atesteeringute andmise, uuendamise või pikendamise pädevuse edasidelegeerimise kohta (ELT L 209, 4.8.2012, lk 17).
   
      (3)  Otsus EKP/2011/8, 21. juuni 2011, euro pangatähtede tootmise keskkonna- ning tervisekaitse ja ohutuse atesteerimise menetluse kohta (ELT L 176, 5.7.2011, lk 52).
   
      (4)  Otsus EKP/2010/22, 25. november 2010, euro pangatähtede tootjate kvaliteedinõuetele vastavuse atesteerimise menetluse kohta (ELT L 330, 15.12.2010, lk 14).